Nyers írás
Szerző nélkül, szövegkiadás, Helikon, 2016
Válogatás Imrei Andrea 2012–2013-ban, saját lakásán működő irodalomterápiás csoportjának írásaiból. A hermeneutikai megismerés három szakaszának [subtilitas interpretandi, explicandi, applicandi] megfeleltethetően zajló terápiás folyamatban a résztvevők az első egyéni olvasat naiv megértése után csoportban magyarázták, elemezték a szövegeket, jelképes jelentéseket bontottak ki belőle, majd önmagukra alkalmazták, és elsajátították úgy, hogy a harmadik szakaszban újra is írták a szöveget egyénileg. Többek között Finy Petra bemutatkozom című verse és József Attila Curriculum Vitae című írása átiratainak közlése.